
Қосымша

	НҚА жобасын «Ашық НҚА» порталында орналастыруға арналған
НЫСАН 


	1. 
	НҚА жобасының атауы
(НҚА түрін көрсете отырып)
	«Қалдықтарды жинау, тасымалдау, қайта пайдалануға дайындау, сұрыптау, өңдеу, қайта өңдеу, залалсыздандыру және (немесе) кәдеге жарату саласындағы ғылыми-зерттеу, тәжірибелік-конструкторлық жұмыстарды және маркетингтік көрсетілетін қызметтерді қаржыландыру қағидаларын бекіту туралы» Қазақстан Республикасы Экология және табиғи ресурстар министрінің бұйрығының жобасы

	2. 
	Әзірлеуші мемлекеттік орган
	Қазақстан Республикасы Экология және табиғи ресурстар министрлігі

	3. 
	НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))
	«Қазақстан Республикасының кейбір заңнамалық актілеріне экология және экономиканың жекелеген салаларын жетілдіру мәселелері бойынша өзгерістер мен толықтырулар енгізу туралы» Қазақстан Республикасының Заңымен Қазақстан Республикасы Экология кодексінің 388 бабы 1-тармағының 9) тармақшасына өзгерістер енгізілуіне байланысты

	4. 
	НҚА жобасының қысқаша мазмұны, негізгі ережелердің сипаттамасы
	Қағидалар қаржыландыруды жоспарлаудың, техникалық ерекшелікті және біліктілік талаптарын әзірлеудің, ғылыми-зерттеу, тәжірибелік-конструкторлық жұмыстарды және маркетингтік көрсетілетін қызметтерді мемлекеттік сатып алуды жүзеге асырудың, олардың нәтижелерін қабылдаудың бірыңғай тәртібін белгілейді, сондай-ақ уәкілетті орган мен өндірушілердің (импорттаушылардың) кеңейтілген міндеттемелері операторы арасындағы өзара іс-қимылды регламенттейді.

	5. 
	Күтілетін нәтижелердің нақты мақсаттары мен мерзімдері 
	Өндірушілердің (импорттаушылардың) кеңейтілген міндеттемелері операторының банк шотына кәдеге жарату төлемі түрінде түскен қаражат есебінен қалдықтарды жинау, тасымалдау, қайта пайдалануға дайындау, сұрыптау, өңдеу, қайта өңдеу, залалсыздандыру және (немесе) кәдеге жарату саласындағы ғылыми-зерттеу, тәжірибелік-конструкторлық жұмыстарды және маркетингтік көрсетілетін қызметтерді қаржыландыруды қамтамасыз ету.

	6. 
	НҚА жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар
	Жобаны қабылдау теріс әлеуметтік-экономикалық және/немесе құқықтық салдарды білдірмейді

